**ТЕХНИЧЕСКА СПЕЦИФИКАЦИЯ ЗА СТРОИТЕЛСТВО**

**за възлагане на обществена поръчка с предмет:**

**“ТЕКУЩИ РЕМОНТИ И ДЕНОНОЩНО 24 ЧАСОВО АВАРИЙНО ПОДДЪРЖАНЕ ПО ВСИЧКИ ЧАСТИ НА СТУДЕНТСКИТЕ ОБЩЕЖИТИЯ И СТОЛОВЕ НА П”ССО” - УНСС”**

1. **Пълно описание на обекта на поръчката:**

Предмет на настоящата процедура е за избор на фирма изпълнител за “Текущи ремонти и денонощно 24 часово аварийно поддържане по всички части на студентските общежития и столове на П”ССО” - УНСС”.

С Разпореждане № 80 на МС от 07.08.1997 год. са предоставени на УНСС за стопанисване и управление 13 сгради публична държавна собственост, от които 12 студентски общежития БЛОКОВЕ №№ 9, 23А, 23Б, 24, 26, 36Б, 38, 40А, 53Б, 55В, 55Г, 61А и студентски стол № 33. За всички имоти на 01.03.2012 год. са издадени Актове за публична държавна собственост.

Обектите се намират в гр. София, РАЙОН “СТУДЕНТСКИ”, Студентски град “Христо Ботев” и са въведени в експлоатация през периода 1971 до 1989 год. Общата им застроена площ е 14394,93 кв.м., общата разгъната застроена площ е 94192,67 кв.м. Строителната конструкция на студентско общежитие БЛОК № 9 е едроплощен кофраж, на студентски стол № 33 е монолитна, а на всички останали БЛОКОВЕ е панелна. Покривите са плоски, неизползваеми.

Съгласно чл. 137 от ЗУТ всички предоставени сгради на УНСС са трета категория - високо застрояване над 15,00 м., с брой посетители от 200 до 1000. Студентско общежитие БЛОК № 9 е на 12 етажа плюс сутерен, студентски стол № 33 е на два етажа плюс сутерен, а останалите сгради са на осем етажа плюс сутерен.

Ремонти, свързани с мероприятия за повишаване на енергийната ефективност са извършени през 2007 год. на БЛОК № 23А и Б, през 2008 год. на БЛОК № 36Б, през 2009 год. на студентско общежитие БЛОК № 24 и чрез ЕСКО ДОГОВОР за БЛОКОВЕ С №№ 9, 26, 38 и 40А.

Обектът на поръчката включва седем обособени групи, както следва:

* Група 1 - част “Архитектурно - строителна” /АС/;
* Група 2 - част “Архитектурно - строителна” Столарски СРР;
* Група 3 - част “Архитектурно - строителна” Железарски СРР;
* Група 4 - част “Архитектурно - строителна” Покривни и хидроизолационни работи;
* Група 5 - част “ВиК” - вътрешни инсталации;
* Група 6 - част “ЕЛЕКТРО” - вътрешни инсталации;
* Група 7 - част “ОиВ” - вътрешни инсталации.

Видовете СРР по всички части са представени в табличен вид.